Betty Medsger

Betty Medsger (sündinud 1942 Johnstownis Pennsylvanias) on Ameerika Ühendriikide akadeemik, kirjanik ja uuriv ajakirjanik. Medsger on mitme raamatu autor, näiteks "The Burglary: The Discovery of J. Edgar Hoover's Secret FBI". Medsger osales 1971. aastal materjalide avaldamisel, mis osutasid FBI ulatuslikule kodanikuühenduste, mustanahaliste üliõpilaste ja aktivistide jälitamisele. Ta on endine San Francisco osariigi ülikooli ajakirjanduse osakonna juhataja ja emeriitprofessor. Medsgeri ajakirjanduslik tegevus algas 1964. aastal väljaandes The Tribune-Democrat Johnstownis, hiljem Philadelphia väljaandes The Evening Bulletin. 1971. aastal oli ta reporter väljaandes The Washington Post. FBI-sse sisse murdnud ja sealt dokumendid hankinud aktivistid saatsid 1971. aasta märtsis vastavad materjalid viiele inimesele: kolmele ajakirjanikule ja kahele kongressi liikmele. Medsger oli ainuke, kes materjalid avalikustas. The New York Timesi ja Los Angeles Timesi ajakirjanikud tagastasid need FBI-le, nagu ka senaatorid George McGovern ja Parren Mitchell. Need esimesed avalikustatud FBI dokumendid paljastasid enneolematu agentuuri luuramise üliõpilaste, õppejõudude, sõjavastaste ja kodanikuõiguse aktivistide, afroameeriklaste, nende organisatsioonide ning teiste ameeriklaste järele. Üks varastatud toimikutest paljastas FBI suurima saladuse, tegevused, millest enamik on ebaseaduslikud ja mida tuntakse nime all COINTELPRO (Counter Intelligence Programm, ee k vastuluureprogramm). Selle programmi raames sekkuti erinevatel viisidel Ameerika poliitiliste organisatsioonide tegevusse, kasutati valeinfot nende inimese maine rikkumiseks, kellele FBI direktor J. Edgar Hooverile ei meeldinud, vägivalla õhutamine üksikisikute ja organisatsioonide vahel, FBI agentide ja informaatorite vande all valetunnistuse andmine, mis viisid põhjendamatult süüdimõistva kohtuotsuseni ja vähemalt ühel juhul mõrva organiseerimiseni. Tänu toimikute avaldamisele hakati nõudma FBI direktori J. Edgar Hooveri ja tema FBI uurimist, tekkis esimest korda avalik arutelu luureagentuuride rollist demokraatias, jõuti järeldusele, et edaspidi tuleb sellised asutused, mis varem ei allunud ametlikule järelevalvele ega ajakirjanduslikule uurimisele, vastutusele võtta, kongressi mõlemad kojad viisid läbi kõigi luureagentuuride esimesed juurdlused ja asutasid alalised luurejärelevalvekomiteed. Paljastustele järgnenud ühe võimsaima reformi käigus täiendas kongress 1974. aastal teabevabaduse seadust, mistõttu said ajakirjanikud ja teadlased artiklite ja raamatute koostamisel kasutada agentuuride dokumente. Medsger õpetas 17 aastat San Francisco ülikoolis ajakirjanduspraktikat ja -eetikat, lõpetades õpetamise 1994. aastal ning jätkas emeriitprofessorina. Ta on uurivate reporterite ja toimetajate ühenduse (IRE) asutajaliige ning olnud uuriva ajakirjanduse keskuse juhatuse liige. Edward Snowden WikiLeaks Watergate "Betty Medsger". Investigating Power. Vaadatud 8. novembril 2018. Garrow, David (23. jaanuar 2014). "Review: 'The Burglary: The Discovery of J. Edgar Hoover's Secret FBI' by Betty Medsger". Washington Post. Vaadatud 9. novembril 2018. Shaffer, Robert (23. oktoober 2015). "BettyMedsger. The Burglary: The Discovery of J. Edgar Hoover's Secret FBI. New York: Alfred A. Knopf, 2014". Peace & Change. 40 (4): 572–575. DOI:10.1111/pech.12155. Oshinsky, David (31. jaanuar 2014). "Breaking In". New York Times. Vaadatud 8. novembril 2018. Johnson, Carrie. "The Secret Burglary That Exposed J. Edgar Hoover's FBI". NPR. Vaadatud 9. novembril 2018. Oppenheimer, Martin (2014). "How We Found Out About COINTELPRO". Monthly Review. 66 (4): 54–60. DOI:10.14452/MR-066-04-2014-08_7. Gaffni, Matthias (7. märts 2021). "'Something had to be done'". San Francisco Chronicle. Vaadatud 31. juulil 2021. "Journalism Professor Emerita Betty Medsger Broke Story of 1971 Break-In to FBI Office". San Francisco State University. Originaali arhiivikoopia seisuga 31. juuli 2021. Vaadatud 31. juulil 2021. "Betty Medsger". PEN America (inglise). 6. märts 2014. Vaadatud 7. augustil 2024. Hunter, Jordan. "Former journalist and professor speaks about her discovery of J. Edgar Hoover's secret FBI". Golden Gate Xpress. Vaadatud 7. augustil 2024. "Betty Medsger". Investigating Power (Ameerika inglise). Vaadatud 7. augustil 2024. "Faculty | Department of Journalism". journalism.sfsu.edu. Vaadatud 7. augustil 2024.